Lav et referat af nedenstående tekst:

Tekst:
Hvad har moskusokser i Grønland og en nordjysk software-virksomhed med hinanden at gøre? Hvis man ikke ved det, vil man måske sige ingenting, men der er faktisk en sammenhæng. Droner med kunstig intelligens Virksomheden Robotto med base i Aalborg skal nemlig lave drone-software med kunstig intelligens – og her kommer moskusokserne ind. Teknologien skal nemlig bruges i droner, som i samarbejde med Verdensnaturfonden skal optælle bestanden af moskusokser i Grønland. Moskusbestanden er udvalgt, fordi den ikke er optalt siden 2000, hvor bestanden blev anslået til 1.761 moskusokser, og der i øvrigt ikke er planlagt nogen kommende optælling. -	Vi glæder os til at kunne samarbejde med WWF og lokalbefolkningen om at bruge vores teknologi til at hjælpe med at registrere og optælle moskusokserne. På den måde kan vi  være med til at sikre den bedste fremtid og levevilkår for dyrene, det lokale samfund og økosystemet, siger Kenneth Geipel, co-founder og CEO i Robotto. Kæmpe område skal overvåges Fordelen ved at bruge droner til optælling af dyrearter er, at man slipper for ressourcekrævende fly- og helikoptertællinger. Samtidig vil udledningen af CO2 være minimal ved brug af droner med kunstig intelligens. Partnerskabet mellem Robotto og Verdensnaturfonden (WWF) skal i første omgang finde sted i Grønland – som med et areal på 2,2 mio kvadratkilometer er en udfordrende opgave. - Det er afgørende, at vi kender antallet af vilde dyr for at kunne forvalte og beskytte dem bedst muligt, siger Bo Øksnebjerg, generalsekretær i WWF Verdensnaturfonden og fortsætter: - Vi er derfor begejstrede for samarbejdet med Robotto, hvor vi ved at forene deres viden om droner og kunstig intelligens med vores lange erfaring med at beskytte verdens natur og dyr kan være med til at tegne konturerne af fremtidens naturbevaringsindsats.

Referat:
Teknologi fra Aalborg-virksomheden Robotto skal i samarbejde med Verdensnaturfonden tælle truede dyrearter, hvis levesteder påvirkes af klimaforandringerne.